SET พุ่งเกือบ 12 จุด หลังขุนคลังงัด 6 มาตรการกระตุ้นเศรษฐกิจ
ดัชนีตลาดหุ้นไทย ณ เวลา 10.34 น. อยู่ที่ 1,429.28 จุด บวก 11.79 จุด หรือ 0.83% มูลค่าซื้อขาย 7,090 ล้านบาท
31 ก.ค. 2558

ผู้สื่อข่าวรายงานว่า ดัชนีตลาดหุ้นไทย ณ เวลา 10.34 น. อยู่ที่ 1,429.28 จุด บวก 11.79 จุด หรือ 0.83% มูลค่าซื้อขาย 7,090 ล้านบาท
นายประกิต สิริวัฒนเกตุ ผู้จัดการฝ่ายกลยุทธ์การลงทุน บล.เอเซีย พลัส ระบุในบทวิเคราะห์ (31 ก.ค.) ว่าดัชนีหุ้นไทยเช้านี้เปิดตลาดปรับขึ้นกว่า 10 จุด เป็นผลมาจากตลาดต่างประเทศทั่วโลกเคลื่อนไหวอยู่ในแดนบวก ขณะที่ตลาดรับรู้ข่าวเรื่องการประชุมของธนาคารกลางสหรัฐ (เฟด) ไปพอสมควรแล้ว หลังล่าสุดเฟดไม่ได้ส่งสัญญาณชัดเจนถึงกำหนดเวลาในการปรับขึ้นอัตราดอกเบี้ย แต่ได้ระบุถึงความคืบหน้าในตลาดแรงงาน ซึ่งบ่งชี้ว่าเฟดยังคงเดินหน้าในความพยายามปรับขึ้นอัตราดอกเบี้ยในเดือนก.ย. หรือช่วงต่อไปในปีนี้
ขณะที่ตลาดหุ้นไทยปรับตัวขึ้นต่อเนื่องจากเมื่อวันพุธที่ผ่านมา หลังได้รับประเด็นบวกจากการที่กระทรวงการคลังจะเสนอ 6 มาตรการกระตุ้นเศรษฐกิจต่อที่ประชุมคณะรัฐมนตรี(ครม.) ในวันที่ 4 ส.ค.นี้ ซึ่งคาดว่าน่าจะยังส่งผลให้ดัชนีปรับขึ้นต่อในวันนี้ด้วย
อย่างไรก็ตามมองว่าดัชนีจะฟื้นตัวในระยะสั้นเท่านั้น เนื่องจากยังปัจจัยกดดันที่มีอยู่ ทั้งความกังวลของตัวเลขเศรษฐกิจ ผลประกอบการบริษัทจดทะเบียนไทย และการปรับลดประมาณการณ์กำไรของบริษัทจดทะเบียน ประกอบกับค่าเงินบาทที่ปรับตัวอ่อนค่าลงอย่างต่อเนื่อง เชื่อว่ายังเป็นแรงกดดันทำให้ดัชนีลงต่อได้อีก โดยมองกรอบแนวรับ 1,410 จุด แนวต้าน 1,429 จุด
5 อันดับหุ้นที่หนุนดัชนี มีดังนี้

ที่มา ASPEN